Biden kies Harris vir stryd teen Trump | Netwerk24
11 Augustus 2020 22:56
Joe Biden, die Demokratiese presidentskandidaat, het Kamala Harris, 'n bekende senator van Kalifornië, as sy verkiesingsmaat aangewys.
Dit kom meer as 'n jaar nadat Harris, wat ook meegeding het om die Demokrate se presidentskandidaat te wees, tydens debatte met Biden oor verskeie rassekwessies gebots het.
As sy verkies word, sal sy die VSA se eerste vroulike, eerste swart en eerste Asiatiese visepresident wees. Harris, wat 55 jaar oud is, bring ook 'n bietjie ouderdomsdiversiteit. As Biden die verkiesing sou wen, sal hy op 77 jaar die oudste aangewese president in die geskiedenis wees.
"Jy neem baie belangrike besluite as president. Die eerste is wie jy as jou visepresident aanwys. Ek het besluit dat Kamala Harris die beste persoon is om my te help om die geveg na Donald Trump en Mike Pence te neem en dan om die land in Januarie te lei," het Biden gesê.
Harris, die enigste swart vrou in die senaat, is in 2016 vir die eerste keer verkies nadat sy Kalifornië se prokureur-generaal en voor dit San Francisco se staatsaanklaer was.
As die kind van Jamaikaanse en Indiese immigrante het sy vantevore gesê sy het regte gestudeer nadat sy burgerregte- betogings saam met haar ouers bygewoon het. – NBC, Reuters